[bookmark: _GoBack]Sülysáp város településképi arculati kézikönyvével kapcsolatosan az érintett közigazgatási szervektől beérkezett vélemények és az azokkal kapcsolatos önkormányzati állásfoglalás ismertetése

	NEMZETI MÉDIA- ÉS HÍRKÖZLÉSI HATÓSÁG HIVATALA
	„Az építményekre vonatkozó településképi követelmény a Korm. Rendelet 23/F. § (2) bekezdés c) pontja szerint településképi szempontból meghatározó, vagy a helyi egyedi védelemmel érintett terület tekintetében az építési tevékenységgel érintett építmény anyaghasználatára, tőmegformálására, homlokzati kialakításra, telken a zöldfelületek kialakításának módjára, és sajátos építményfajták elhelyezésének módjára határozható meg. A (3) bekezdés alapján az anyaghasználatra vonatkozó követelmény kiterjedhet az építmény, sajátos építményfajták építőanyagának településkaraktert befolyásoló valamely minőségi jellemzőjére. A 23/G. § c) pontja szerint a helyi védelemmel érintett területeken kötelező meghatározni a sajátos építményekkel, műtárgyakkal kapcsolatos anyaghasználatra vonatkozó követelményeket.
A 22. § (4), (5) és (7) bekezdései szerint fenti követelmények településképi szempontbál meghatározó területen csak megengedő, vagy tiltó; helyi egyedi védelemmel érintett elemre vonatkozóan megengedő, tiltó, vagy kötelező követelményként határozhatók meg. Egyéb területek esetében csak építmény anyaghasználatára vonatkozó, tiltó építészeti követelmény határozható meg, tehát a sajátos építmények elhelyezése nem korlátozható.”


	Önkormányzat válasza:

	A sajátos építményekkel, műtárgyakkal kapcsolatos anyaghasználaton kívül a Korm. Rendelet 23/G. § a) és b) pontja szerint meghatározhatók azon területek is, amelyek a elektronikus hírközlési sajátos építmények, műtárgyak elhelyezésére elsősorban alkalmasak és nem alkalmasak.
„23/G. §A településképi rendeletben a településképi szempontok figyelembevételével meg kell határozni
a) a teljes település ellátását biztosító felszíni energiaellátási és elektronikus hírközlési sajátos építmények, műtárgyak elhelyezésére elsősorban alkalmas területeket,
b) azon területeket, amelyek az a) pont szerinti sajátos építmények, műtárgyak elhelyezésére nem alkalmasak, és
c) a helyi védelemmel érintett területeken a sajátos építményekkel, műtárgyakkal kapcsolatos anyaghasználatra vonatkozó követelményeket.”

INDOKLÁS:
A TAK és a TKR a Kormányrendelet valamennyi előírásának egyidejű figyelembevétele mellett készül.


	NEMZETI MÉDIA- ÉS HÍRKÖZLÉSI HATÓSÁG HIVATALA
	„A DNFP- keretein belül megvalósuló fejlesztések kapcsán túlnyomóan optikai hozzáférési hálózatot építenek ki a szolgáltatók, amelyhez elsősorban a meglévő alépítmény hálózatokat, illetve ritkábban beépített területeken saját, vagy az elektromos kisfeszültségű, meglévő oszlopsorokat terveznek igénybe venni.”
„Az elektronikus hírközlési szolgáltatók zöldmezős beruházások esetén új, földalatti Infrastruktúra kiépítését tervezik. Korlátozott mennyiségben kerülhet sor meglévő oszlopsoros hálózat kiegészítésére, vagy meghosszabbítására, kizárólag műszaki racionalitás alapján.”
„A meglévő oszlopsoros hálózat felhasználására, közös (hírközlési, vagy elektromos) eszközök használatára a szolgáltatókat hírközlési jogszabályok kötelezik, ugyanakkor költséghatékonysági szempontok is szólnak mellette, hiszen az érintett hírközlési szolgáltatónak vállalnia kell, hogy az így elhelyezett vezeték egy későbbiekben bekövetkező áthelyezésnél osztja a tartószerkezeten lévő többi vezeték sorsát. Ez a megoldás véleményünk szerint nem akadályozza, hanem — a költségek megoszlása miatt — könnyebbé teheti az oszlopok majdani eltávolítását, a hálózatok föld alá helyezését.”
„Az EU elvárásaival összhangban a jelenlegi jogszabályi környezet is a már meglévő infrastruktúrák, eszközök közös használatát preferálja. A Hatóság ás a hírközlési szakma pedig rendelkezik azzal a szaktudással, amelynek segítéségével meghatározható, hogy egy-egy antennatartó szerkezet hány darab antennát, bfr el illetve, hogy az előirt szintű lefedettség eléréséhez milyen egymáshoz viszonyított távolságra kell elhelyezni egymástál a berendezéséket ás tartószerkezeteket.”


	Önkormányzat válasza:

	A településképi rendelettervezet 16.§ (1) bekezdése nem ellentétes az észrevétellel, mivel nem az oszlopokra fektetett gerinc- és elosztóvezetékek gazdaságos kiépítését, csak a házi bekötéseket szabályozza. 

INDOKLÁS:
A közterületi vezetékről történő lecsatlakozás településképi szempontból mindenképpen kedvezőbb terepszint alatt, még abban az esetben is ha a közterületi vezeték légvezeték. A légvezetékkel történő ingatlanbekötés ugyanis, magán a vezetéken túl, a tetőn vagy homlokzaton megjelenő szerelvények megjelenését eredményezheti. 


	NEMZETI MÉDIA- ÉS HÍRKÖZLÉSI HATÓSÁG HIVATALA
	„A mobil bázisállomás akkor tud hatékonyan és optimálisan működni, ha az antenna tipikusan 30-40 méteres magasságban helyezkedik el, de lehetőleg legalább 10m-el a környező tereptárgyak felett helyezkedjen el.
Keresni kell a meglevő objektumok használatának lehetőségét (meglevő torony, víztorony, kérvény, templomtorony, magasabb ipari létesítmények, lakóépületek, stb.). Ezeket a településeknek a saját szabályozó eszközeikben (Településképi rendelet, Településképi Arculati Kézikönyv) célszerű biztosítani.
Az előfizetők igénylik az egyre magasabb átviteli sebességet, ami azt eredményezi, hogy egyre közelebb kell hozzájuk elhelyezni a bázisállomást, tehát nem elegendő a település szélére letenni, hanem azt be kell "vinni" a településre.”

	Önkormányzat válasza:

	A településképi rendelettervezet 16.§ (2) bekezdése nem ellentétes az észrevétellel, mivel a település egy meghatározott, kis rész területen tiltja a településképi szempontból nemkívánatos magasépítmények elhelyezését. (Az egyéb területeken ezt a HÉSz szabályozza, amely más eljárás keretében került egyeztetésre.)

INDOKLÁS:
A település nagy kiterjedésű közig. területén egészen biztosan kijelölhető „a megengedett építménymagasságot meghaladó magasságú energiaellátási és hírközlési sajátos építmények, műtárgyak” elhelyezésére alkalmas terület, a „történeti településrészek területén és azok 500 méteres körzetén” kívül.
A rendelet nem korlátozza aránytalanul ennek lehetőségét.
 
Meg tudjuk és akarjuk nevezni mely magasabb épületek vehetők igénybe hálózatfejlesztési céllal a belterületen? Ha igen, ezzel kiegészíthető a TKR.
(Csak akkor érdemes felvenni a kapcsolatot a Digi Távközlési és Szolgáltató Kft-vel, ha éppen aktuális  a fejlesztési helyszínt kell egyeztetni velük, a TKR csak a történeti településrészen korlátozza őket – oda meg ne jöjjenek!)


	NEMZETI MÉDIA- ÉS HÍRKÖZLÉSI HATÓSÁG HIVATALA
	„A településképi véleményezési vagy bejelentési eljárás lefolytatására az építésügyi ás építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló Korm. rendelet hatálya alá tartozó engedélyezési eljárásokat megelőzően van lehetőség. A hírközlési építményekkel kapcsolatos eljárásokat azonban az elektronikus hírközlési építmények elhelyezéséről és az elektronikus hírközlési építményekkel kapcsolatos hatósági eljárásokról szóló 14/2013. (1X.25.) NMHH rendelet alapján a Hatóság folytatja le, Így azok nem tartoznak a településképi bejelentési /véleményezési eljárás hatálya alá.
Fentiek alapján a belterületi berendezések illetve az antennatartók elhelyezésének biztosítása mindenképpen kiemelt közérdek ezért ezt korlátozni településképi szempontok alapján is csak racionális keretek között célszerű.
A Hatóság tájékoztatja az Önkormányzatot, hogy a DNFP keretében Digi Távközlési és Szolgáltató Kft. a Nagykátai kistérségben vezeték nélküli hálózatának kiépítését tervezi. A fejlesztés tervezett helyszíneinek adataival a szolgáltató rendelkezik, az arculati kézikönyv és rendelet elkészítése során a Hatóság javasolja a kapcsolat felvételét a szolgáltatóval.
Kérem, hogy a Településképi Arculati Kézikönyv ás Településképi Rendelet elkészültét követően, a végleges elfogadás előtt, szíveskedjék a Hatóságot a digitális egyeztető felületre történő feltöltéséről elektronikus levélben értesíteni”

	Önkormányzat válasza:

	Javaslatuk alapján a végleges elfogadás előtt, a Hatóság mellett Digi Távközlési és Szolgáltató Kft-t is értesíteni fogjuk elektronikus levélben az anyag digitális egyeztető felületre történő feltöltéséről. 

INDOKLÁS:
A Hatóság javaslatával, a tervezet minden érintettel való egyeztetésének igényével egyetértünk. 


	PEST MEGYEI ÉPÍTÉSZ KAMARA
	A Sülysáp városára készült Településképi Arculati Kézikönyv a tartalmi követelményeket teljesíti. A véglegesítés során javasoljuk az egyes fejezetekből kihagyni a „vizsgálat" jellegű szövegrészeket a település arculatának bemutatására összpontosítva. A szakszavak helyett javasoljuk a hétköznapi szavak használatát: a „két- és háromosztatú épületek", az „esőkert" helyett a köznapi szóhasználatot, vagy pár szóban történő leírást javaslunk. A „szocialista építészeti stílus"-ról nem derül ki, mit takar, az olvasó számára valószínűleg a kockaházat jelentené, ha a szövegből nem derülne ki, hogy nem az. A felesleges építészettörténeti részek mellőzendők (pl. 16. oldal, a közös fedélszékkel fedett tornác megjelenése). Több helyen javasolja a Kézikönyv a környezet tanulmányozását, de mellette a főépítészi szakmai egyeztetést is javasolni lehetne, ahol a látottak értelmezésére lenne lehetőség.
Rossz példa nem szerepelhet a Kézikönyvben fényképpel, ill. ne kerüljön fénykép oda, ahol nem megfelelő megoldásról szól a szöveg (pl. 15. old.).
A „Bevezetés"-ben látható portréról javasoljuk ismertetni, kit ábrázol, ki készítette és hol van.
„A település bemutatása" c. fejezetet javasolt alaposan lerövidíteni (pl. a 2.6. fejezet teljes elhagyása is megfontolandó), az egyes településrészekre vonatkozó részletes bemutatást pedig a meghatározó területek ismertetéséhez áthelyezni, ahol már ismertek a szóban forgó területrészek. Az átszerkesztéskor a tömör, lényegre törő megfogalmazás mellett javasoljuk a jellemzően ebben a fejezetben előforduló szakszavak kiküszöbölését: pl. a „kétbeltelkes szerkezet", a „hajlított ház" fogalmak nem mindenki számára érthetők.
Az Örökség fejezet jól bemutatja a város értékeit. Az építtetők „befolyásolása" helyett más szóhasználat szerencsésebb lenne, pl. figyelemfelhívás.


	Önkormányzat válasza:

	A vizsgálati jellegű szövegrészeket kihagyjuk, illetve csökkentjük.
A tervezetben – ahol ez nem megy az értelmezés rovására - módosítjuk a szakszavakat „hétköznapi” szavakra.
A felesleges építészettörténeti részeket töröljük.
A fényképek helyét ellenőrizzük.
A portrét beazonosítjuk.
Összességében a tömörítést elvégezzük.

INDOKLÁS:
A Kamara javaslatával, a tervezet egyszerűsítésének és közérthetőségének igényével egyetértünk. 


	PEST MEGYEI ÉPÍTÉSZ KAMARA
	A településrészek lehatárolása tekintetében egyszerű volt a feladat. A két egykori falu képezi a két történeti jelentőségű településmagot, a kettő közötti, illetve a beépült zártkertek, ma már belterület, a nőtt településrészt. Ugyanígy a beépült tanyák, majorok a külterület épített részei, míg a fennmaradó rész a beépítésre nem szánt mezőgazdasági és erdőterületek. Ez a felosztás teljesen pontosan jellemzi az egyes településrészeket mind eredetük, mind építészeti hagyományaik szempontjából.
A kézikönyv az építészeti ajánlások fejezetben jól megfogja a település karakterének lényegét. Nemcsak az épületek, hanem az épített környezet további elemeire, a kertekre, zöldfelületekre is kitérően, alapos részletezettséggel fogalmazza meg az ajánlásokat. A szöveg azonban nem eléggé lényegre törő. Nem bonyolult, csak terjengős. Több elem inkább valamiféle alátámasztó munkarész része lehetne. A fejezetet javasoljuk alfejezetekre tagolni a könnyebb áttekinthetőség érdekében. Kiemelendő, hogy a hátsó kertek településkép formáló kinézetével foglalkozik a Kézikönyv tervezete.

	Önkormányzat válasza:

	A tervezetet ellenőrizzük és a lényegretörő megfogalmazásra törekszünk.

INDOKLÁS:
- lásd fent. 

	PEST MEGYEI ÉPÍTÉSZ KAMARA
	A jó példák bemutatása a kézikönyv többi részéhez mérten kifejezetten rövid. A 6. fejezetben a lakóépületek mennyisége megfelelő, de hiányoznak a középületekre, üzletekre vonatkozó jó példák. Néhány képen (pl. 46., 71. old. lap alja) a jó példa épület mellett egy-egy nem kívánatos kerítés jelenik meg.
A 7. fejezet még rövidebb, továbbfejlesztése szükséges. Három feliraton túl sem a sajátos építményfajták, sem a műszaki berendezések vagy az utcabútorok nem kaptak említést, illetve fotót. Több esetben az 5. fejezetben megtalálhatók ezek keveredve az útmutató elemeivel, felhívva a figyelmet a jó megoldásokra. Meg lehetne ismételni az ajánlások, jó példák között, legalább képekben bemutatva.

	Önkormányzat válasza:

	A jó példákat lehetőség szerint állítottuk össze. Az észrevétel alapján ellenőrizzük és kiegészítjük a tervezetet.

INDOKLÁS:
- lásd fent. 

	
	A kiadványszerkesztés, az esztétikai minőség a bíztató első oldalak ellenére nem véleményezhető. Valószínűleg időhiány miatt a tördelés elmaradt. A tovább szerkesztéshez javasoljuk a dokumentum egészében a gazdag, a település arculatát jól bemutató képanyag és a melléjük kerülő szöveg összhangjának biztosítását (p1. a 32. oldal első bekezdésében említett tornácélményt megidéző fedett terasz a mellette lévő képen nem látható), a szöveg egységes tördelését (egy hasábos, vagy kéthasábos elrendezés, pl. az 50. oldal alján nem egyértelmű, milyen sorrendben következnek a szövegrészek), az egy oldalon elhelyezett képek méreteinek összehangolását, az összetartozó szövegrészeknek az adott oldalon belül tartását, a szöveg újra olvasását, a hibák, mondatszerkesztések javítását. A fotók között található street view képeket javasoljuk cserélni, ha lombtalan fényképre van szükség, akkor a későbbi felülvizsgálat során. A végleges kiadvány legyen könnyen sokszorosítható.

	Önkormányzat válasza:

	A tervezetet az észrevételnek megfelelően ellenőrizzük és javítjuk. 

INDOKLÁS:
- lásd fent. 




	Duna-Ipoly Nemzeti Park Igazgatóság
	Ezen területek a Településképi Arculati Kézikönyvben megfelelően kerültek említésre.
Az eltérő karakterű területek, valamint a településképi szempontból meghatározó területek lehatárolásával, továbbá az egyes településrészekre meghatározott településképpel, arculati jellemzőkkel és településkarakterrel Igazgatóságunk egyetért. A Város bemutatása, a településkép szempontjából meghatározó építészeti, műemléki, táji és építészeti értékek, településképi jellemzők leírása, a településkép minőségi formálásra vonatkozó építészeti, közterületi ajánlások meghatározása, a jó példák megjelenítése teljes körűnek tekinthető.

	Önkormányzat válasza:

	Válaszadást nem igényel

	Duna-Ipoly Nemzeti Park Igazgatóság
	A Településképi rendeletben a beépítésre nem szánt területek, mint a település egyik meghatározó területére vonatkozó előírásokat Igazgatóságunk tájvédelmi szempontból hiányosnak tartja, a tervezet jelenleg csak a tetőhéjazatra és a terephez való illeszkedésre vonatkozó előírásokat tartalmaz.
A helyi építési szabályzat tervezete (ahogy megkereső levelükben is szerepel, a város településrendezési eszközeinek folyamatban lévő felülvizsgálata során véleményezésre megküldött helyi építési szabályzat), mezőgazdasági területen (nagytáblás és kertes mezőgazdasági területeken is) biztosít építési lehetőséget. A helyi építési szabályzat tervezete (HÉSZ) a tájképvédelmi szempontból kiemelten kezelendő terület övezetére vonatkozóan tartalmaz — az OTrT 12/A. § (3) bekezdésének megfelelően — tájba illesztésre vonatkozó előírásokat. Szükségesnek tartjuk azonban a Településképi Arculati Kézikönyvben is szereplő esztétikus táji környezet alakítása, megőrzése érdekében a tájképvédelmi szempontból kiemelten kezelendő terület övezetén kívüli beépítésre nem szánt területekre vonatkozóan is előírások meghatározását, pl.
•	épületek elhelyezésére (pl. meredek lejtésű domboldalon a tájkép megőrzése érdekében a domb aljára célszerű épületet elhelyezni),
•	az épület anyaghasználatára,
•	beépítések körüli zöldfelületek (árnyékoló, takaró) kialakítására,
•	kerítések elhelyezésére/tiltására,
•	kerítések anyaghasználatára,
•	reklámfelületek elhelyezésének korlátozására,
•	felszíni elektromos hálózati és hírközlési elem vagy építmény elhelyezésére vonatkozóan.
Ilyen jellegű előírások kiegészíthetik a HÉSZ tájképvédelmi szempontból kiemelten kezelendő terület övezetére vonatkozó előírásait is.


	Önkormányzat válasza:

	A településre párhuzamosan készülő 2 rendelet tervezet – a TKR és a HÉSz – összehangolása során a HÉSz-ben szereplő helyi település- és tájképvédelmi előírások átkerülnek a TKR-be (az országos hatályú táj- és természetvédelmi előírások továbbra is a HÉSz-ben és szabályozási tervben maradnak).
A fenti vélemények figyelembevételével, a harmonizációt követően, a TKR tervezete az alábbi, külterületekre (is) vonatkozó előírásokat tartalmazza:
Beépítésre nem szánt meghatározó területek területi szabályainak javaslata:
(1) A mezőgazdasági területeken: fából, vagy cserjesávval takart drótfonatból, készült lábazat nélküli áttört - 70°%-ban átlátható - kivitelű kerítés építhető, tömör kerítés nem alakítható ki.
(2) A külterületi beépített telek kerítésének belső oldalával párhuzamos min. 80 cm széles sávját védő- takaró hatású fa- és cserjeszinttel kialakított zöldsáv telepítésére kell felhasználni az oldal- és hátsókerti telekhatáron. Az előkertben részlegesen takaró hatású, dekoratív fás növényzet telepítendő.
(3) Az erdőterületeken természetvédelmi és vadvédelmi okokból fából, vagy vadhálóból készült lábazat nélküli, áttört - 90°%-ban átlátható - kivitelű kerítés létesíthető. 
Az önkormányzat a kerítésépítést a külterület táj- és természetvédelem alatt nem álló részein nem kívánja megtiltani.)
Reklám szabályok kiegészítése:
(1) Nem helyezhető el reklámeszköz, kivéve az adományozó nevét feltüntető táblát:
a)  közterületen álló fán, kivéve favédőrácson,
b) közterületnek minősülő parkban, kivéve sportparkban,
c) védett természeti területen,
d) vízfolyás árterében, kivéve a cég- és címtáblát, cégért, cégfeliratot, megállító reklámeszközt,
Egyes sajátos építményekre vonatkozó követelmények javasolt kiegészítése:
(1) Az sajátos építmények és műtárgyak anyaghasználata tekintetében természetes anyagok használatát kell alkalmazni: kő, tégla, fa, vakolat.
a) Helyi védelemben részesülő területeken 
b) védett természeti területen
c) országos ökológiai hálózat területén
d) Natura 2000 területen
e) tájképvédelmi területeken.

A felszíni elektromos hálózati és hírközlési elem vagy építmény elhelyezésére vonatkozóan az önkormányzat a tájképvédelmi övezeten kívüli külterületeket nem kívánja szabályozni.


	Duna-Ipoly Nemzeti Park Igazgatóság
	(A Település Arculati Kézikönyv és Településképi rendelet nem foglalkozik a település gazdasági területeivel, sem a meglévő, sem a későbbiekben kialakítandókra nem fogalmaz meg a minőségi tájkép megőrzése érdekében szükséges ajánlásokat előírásokat. Szükségesnek tartjuk ezek pótlását.


	Önkormányzat válasza:

	Történeti,Átalakuló-nőtt és beépítésre nem szánt meghatározó területek településrészeire sem fogalmaz meg a rendelet egyedi építészeti követelményeket: Az alábbi előírás kiegészítést javasoljuk mindhárom településrészre: A gazdasági területek az átalakuló-nőtt településegységek részei, külön előírást nem igényelnek.
Tervezett további előírások:
1) „A védelem alatt nem álló külterületeken az épületek, építmények és műtárgyak anyaghasználata során nem alkalmazhatók a közterületekről látszó homlokzatokon műanyag- és fémlemez borítások.”
(Az építmények anyaghasználatát az önkormányzat egyéb tekintetben nem kívánja szabályozni.)

(1) Homlokzat színezése során az önkormányzat által készíttetett és elfogadott színterv alapján (4. számú mellékletében felsorolt színek) megadott színek használhatóak, ennek hiányában:
a) jellemzően tört fehér, illetve a színek világos árnyalatai alkalmazható, valamint az építőanyagok természetes színei;
b)  rikító, élénk színek, valamint a piros, kék, lila színek alkalmazása tilos. 
c) a műemlékek illetve a helyi védelem alatt álló épületek és építmények eredeti épületszínezése alkalmazható.
(1) Tetőhéjazatként az alábbi fedéstípusok alkalmazhatók.
a) hagyományos égetett cserép,
b) hagyományos, nem színezett pala,
c) cserépszínű, barna vagy szürke színű betoncserép, 
d) fémlemezfedés (hagyományos korcolt fedés és cserepes lemez fedés)
e) üvegtető, (kivéve a történeti településrészen)
f)  zöldtető.
g) Fémlemezfedés csak előpatinázott horgany-, illetve antracit színnel alkalmazható, a tetőfelület max. 20%-án.
(2) A tetőfedés anyaga nem lehet:
a) Bitumenes zsindely, (kék színű, valamint a természetes építőanyagok színétől, színárnyalataitól eltérő,)
b) nagyelemes - bitumenes, fém és műanyag- lemezfedés nem lehet, még akkor sem, ha az pikkelyes fedést imitál. 
c) nád, fazsindely, 
d) a hullámlemez és a trapézlemez lemezfedés nem lehet.
(1) Közterületről látható homlokzaton nem helyezhető el:
a) napenergiagyűjtő panel
b) riasztó berendezés
c) hőszivattyú
d) klíma berendezés kültéri egysége
e) parabola antenna
f) világítás kivételével egyéb műszaki berendezés
g) A gáznyomás-szabályozó 
(2) Közterületről látható tetőzeten, mint az épület homlokzatának részén nem helyezhető el:
a) riasztó berendezés
b) hőszivattyú
c) klíma berendezés kültéri egysége
d) parabola antenna
e) világítás kivételével egyéb műszaki berendezés
kivéve, ha másképp nem oldható meg.


	Duna-Ipoly Nemzeti Park Igazgatóság
	Véleményünk szerint ahol a HÉSZ építési lehetőséget biztosít, ott szükséges az építés minőségére vonatkozó településképi előírás meghatározása, különös tekintettel arra, hogy a HÉSZ a jövőben semmilyen településképi, a megjelenésre vonatkozó előírást nem tartalmazhat.
Felhívjuk a figyelmet ezzel kapcsolatban továbbá, hogy a HÉSZ építést megengedő beépítésre nem szánt területeken megfogalmaz pl. anyaghasználatra, tetőhajlásszögre vonatkozó előírásokat, melyek átvezetése szükséges a Településképi rendeletbe.
Javasoljuk a Településképi Arculati Kézikönyv és a Településképi rendelet tervezet fentiek szerinti átgondolását, átdolgozását.


	Önkormányzat válasza:

	Önkormányzati szándék szerint a településképi rendeletet követően kerül jóváhagyásra a HÉSZ., melyből a településképi elemeket töröljük.
A HÉSZ-ből kikerülő előírásokat ismét ellenőrizzük és a TKR logikája szerint átemeljük.





